Dôležité právne oznámenie

|

52005PC0712

Návrh rozhodnutie Rady o predĺžení obdobia uplatňovania rozhodnutia 82/530/EHS, ktorým sa Spojené kráľovstvo splnomocňuje povoliť orgánom Ostrova Man uplatňovanie systému osobitných dovozných povolení na ovčie, hovädzie a teľacie mäso  /* KOM/2005/0712 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 9.1.2006KOM(2005) 712 v konečnom zneníSPRÁVA KOMISIE RADEo uplatňovaní rozhodnutia Rady, ktorým sa Spojené kráľovstvo splnomocňuje povoliť orgánom Ostrova Man uplatňovanie systému osobitných dovozných povolení na ovčie, hovädzie a teľacie mäsoNávrhROZHODNUTIE RADYo predĺžení obdobia uplatňovania rozhodnutia 82/530/EHS, ktorým sa Spojené kráľovstvo splnomocňuje povoliť orgánom Ostrova Man uplatňovanie systému osobitných dovozných povolení na ovčie, hovädzie a teľacie mäso(predložený Komisiou)SPRÁVA KOMISIE RADEo uplatňovaní rozhodnutia Rady, ktorým sa Spojené kráľovstvo splnomocňuje povoliť orgánom Ostrova Man uplatňovanie systému osobitných dovozných povolení na ovčie, hovädzie a teľacie mäsoÚvodTáto správa bola vypracovaná podľa článku 2 rozhodnutia Rady 82/530/EHS[1]. Týmto rozhodnutím sa Spojené kráľovstvo splnomocňuje na to, aby povolilo vláde Ostrova Man uplatňovať systém osobitných dovozných povolení na produkty zo sektorov ovčieho, hovädzieho a teľacieho mäsa. Tento systém sa má uplatňovať tak, aby sa pre všetky produkty bez ohľadu na pôvod, ako aj všetkých dovozcov a vývozcov mäsa zabezpečilo rovnaké zaobchádzanie, pričom sa tradičná štruktúra obchodovania bude pokiaľ možno udržiavať a budú sa zohľadňovať veterinárne predpisy Spoločenstva.Rámec právneho základuOstrov Man, ktorý sa nachádza v Írskom mori, nie je časťou Spojeného kráľovstva, je však samosprávnou korunnou dependenciou. Ostrov Man nie je členom EÚ, ale má s ňou osobitné vzťahy stanovené v protokole 3 zmluvy o pristúpení[2]. V rámci týchto osobitných vzťahov Ostrov Man akceptuje voľný pohyb tovaru, neprispieva však do fondov Spoločenstva ani z nich nemôže čerpať. Ostrov je finančne samostatný a jeho podporné opatrenia v poľnohospodárstve financuje vláda Ostrova Man z miestnych daní.Na základe protokolu 3 Rada prijala nariadenie (EHS) č. 706/73 z 12. marca 1973 týkajúce sa opatrení Spoločenstva uplatniteľných na Normandské ostrovy a ostrov Man pre obchod s poľnohospodárskymi výrobkami[3].V súlade s článkom 1 ods. 2 protokolu 3 a nariadením (EHS) č. 706/73 Rada v rozhodnutí 82/530/EHS uviedla, že vláda Ostrova Man môže uplatňovať systém osobitných dovozných povolení na ovčie, hovädzie a teľacie mäso s pôvodom v tretích krajinách a členských štátoch Spoločenstva v záujme ochrany produkcie a systému poľnohospodárstva na ostrove.Výnimka týkajúca sa dovozu na Ostrov Man ustanovená v uvedenom rozhodnutí bola od nadobudnutia účinnosti v roku 1982 niekoľkokrát dočasne predĺžená. Posledné predĺženie je ustanovené v rozhodnutí Rady 2000/665/ES[4]. Vláda Ostrova Man požiadala o ďalšie predĺženie tejto výnimky.Situácia na poľnohospodárskom trhu a organizácia trhuV poľnohospodárstve pracujú asi 2 % aktívneho obyvateľstva Ostrova Man. Približne 80 % celej oblasti ostrova sa využíva v poľnohospodárstve. Pôdy nie sú obzvlášť kvalitné. Podnebie je mierne, ale vlhké, hoci dochádza k výrazným výkyvom, pričom sever je suchší.Poľnohospodárstvo vo všeobecnosti pozostáva z diverzifikovanej produkcie miešaných kultúr, ale v dôsledku hospodárskeho tlaku sa v priebehu rokov dosiahol vyšší stupeň špecializácie. Poľnohospodárske postupy nie sú intenzívne. Na Ostrove Man existujú tri hlavné druhy poľnohopodárskej produkcie: „zvieratá určené na zabitie“ (hovädzie a ovčie mäso), mliečne výrobky a obilniny.Vláda Ostrova Man si stanovila za cieľ, že poľnohospodárom Ostrova Man zabezpečí rovnakú úroveň podpôr v poľnohospodárstve, akú dostávajú poľnohospodári EÚ v rámci SPP. Podporné opatrenia nie sú bezpodmienečne rovnaké ako v Spojenom kráľovstve, ich úlohou je však zaručiť podobnú úroveň požitkov producentov. Tieto opatrenia v plnej výške financuje vláda Ostrova Man. V súčasnosti existuje celý rad schém pomoci, ktoré zostavila a implementuje vláda Ostrova Man (pozri prílohu 2).V priebehu posledných piatich rokov od posledného predĺženia osobitnej dovoznej výnimky sa situácia v sektore zvierat určených na zabitie výrazne na ostrove nezmenila. Počet oviec a dobytka zostal stabilný, rovnakú tendenciu je možné zaznamenať aj v produkcii mäsa. Stupeň sebestačnosti je veľmi vysoký: takmer 200 % v prípade hovädzieho mäsa a 400 % v prípade ovčieho mäsa. V období rokov 2003 – 2004 sa vývoz živých zvierat v oboch sektoroch zdvojnásobil, množstvo je však stále malé. V rovnakom období vzrástla výrobná cena v porovnaní s predchádzajúcimi tromi rokmi priemerne o 15 % v prípade ovčieho mäsa a 10,5 % v prípade hovädzieho mäsa (pozri prílohu 1).Poľnohospodári predávajú svoje produkty úradne uznaným obchodným združeniam. Organizáciou ustanovenou v rámci schémy pre zvieratá určené na zabitie je Isle of Man Fatstock Marketing Association (FMA), s ktorou sú producenti zmluvne viazaní a ktorá musí nakupovať všetko, čo jej zmluvní producenti ponúkajú. FMA je nájomcom bitúnku na ostrove, ktorého vlastníkom je vláda.V návrhu poľnohospodárskeho zákona vlády Ostrova Man sa stanovuje, že úžitkové zvieratá určené na zabitie sa môžu predávať len na miestny bitúnok. Bitúnok je preto jediným dodávateľom mäsa na Ostrove Man. Zakladanie ďalších spracovateľských zariadení je zjavne obmedzené a nepodporuje sa.Vláda Ostrova Man žiada o predĺženie výnimky týkajúcej sa dovozu najmä z toho dôvodu, aby mala dostatok času na dosiahnutie vyššej výkonnosti bitúnku. Z vecných informácií vyplýva, že spracovateľské zariadenia v sektore červeného mäsa sa vďaka „ochrane“ na základe výnimky stali relatívne menej konkurencieschopnými v porovnaní s podnikmi, ktoré pôsobia za menej chránených podmienok.Do maloobchodnej siete v súčasnosti patrí päť supermarketov, z ktorých štyri sú pobočkami reťazcov so sídlom v Spojenom kráľovstve a jeden je pobočkou reťazca so sídlo na Ostrove Man. To vedie k určitej nadmernej kapacite a súťaži medzi supermarketmi. V súčasnosti pôsobí len 14 nezávislých maloobchodných predajní mäsa; v čase posledného predĺženia výnimky ich bolo ešte 20.Vláda Ostrova Man implementuje dovoznú výnimku takto:1. Nie je povolený žiaden dovoz ovčieho mäsa.2. Na dovoz na ostrov sa uplatňuje dovozná kvóta vo výške 20 % odhadovanej domácej spotreby hovädzieho a teľacieho mäsa.Na základe vývozných pravidiel, ktoré zaviedla vláda Ostrova Man, sa obmedzuje vývoz živých zvierat. Medzi tieto prekážky patrí odoberanie, príp. znižovanie priamej podpory pre poľnohospodárov, vysoké veterinárne poplatky, správne poplatky a neúnosné poplatky za prepravu po mori (v prevádzke je len jeden trajekt).Hodnotenie súčasných opatreníV sektoroch, v ktorých produkcia dvojnásobne (v prípade hovädzieho a teľacieho mäsa) až štvornásobne (v prípade ovčieho mäsa) prevyšuje domáci dopyt, je snaha o obmedzenie dovozu pochopiteľná. Niekoľko prevádzkovateľov, najmä malé predajne mäsa a obchodníci, však poukázalo na zníženie dodávok do maloobchodnej siete a chýbajúcu slobodu v rozhodovaní sa spotrebiteľov z dôvodu zavedených dovozných obmedzení.Zdá sa, že skutočnosť, že spotrebiteľské ceny sú relatívne vysoké, zatiaľ čo výrobné ceny sú relatívne nízke, poukazuje na nedostatky v spracovateľskom, príp. maloobchodnom sektore pravdepodobne z dôvodu neexistujúcej hospodárskej súťaže.Vysoký stupeň sebestačnosti ostrova v sektoroch produktov z ovčieho, hovädzieho a teľacieho mäsa poukazuje na to, že poľnohospodárska činnosť sa na ostrove stále udržiava. Dovozná výnimka je však dočasná a, ako už bolo povedané, nesie so sebou viacero negatívnych faktorov.Pohyb tovaru medzi Ostrovom Man a ostatnými časťami jednotného trhu by mal pozitívne vplývať najmä na podnikateľské príležitosti a spokojnosť spotrebiteľa; tie však môžu byť značne znížené súčasnými praktickými obchodnými obmedzeniami. Súčasné medzinárodné politiky a politiky EÚ smerujú k silnejšiemu trhovo orientovanému poľnohospodárstvu nielen v záujme lepšieho uspokojovania potrieb spotrebiteľa, ale i poskytnutia poľnohospodárom možnosť slobodného výberu.V prípade súčasného systému hrozí nebezpečenstvo, že sa pre poľnohospodárov Ostrova Man (vývoz do EÚ) nevytvoria ďalšie trhové príležitosti a miestni poľnohospodári budú obeťami tohto systému. Chýbajúca hospodárska súťaž môže byť prekážkou potrebnej reštrukturalizácie príslušných sektorov. Na druhej strane súčasný systém umožňuje poľnohospodárom Ostrova Man udržiavať produkciu ovčieho, hovädzieho a teľacieho mäsa a prispievať k hospodárstvu ostrova.ZáveryPoľnohospodárstvo vo všeobecnosti a živočíšna výroba predovšetkým majú veľký význam pre životaschopnosť a udržiavanie vidieckych oblastí Ostrova Man.Ostrov Man sa bude musieť v snahe o zabezpečenie dlhodobej udržateľnosti prispôsobiť vývoju v sektore poľnohospodárstva EÚ. Trhová orientácia je veľmi dôležitou črtou posledných reforiem.Zdá sa, že výsledkom súčasných obmedzení dovozu ovčieho a hovädzieho mäsa a monopolistických tendencií v spracovateľskom a dopravnom sektore sú na Ostrove Man nedostatky, ktoré sú príčinou relatívne vysokých spotrebiteľských cien a nízkych výrobných cien. To by nebolo v súlade s vývojom EÚ a mohlo by to ohroziť dlhodobú udržateľnosť.Po dôkladnom preskúmaní jednotlivých bodov správy dospela Komisia k záveru, že osobitný režim by sa nemal predlžovať neobmedzene. Zainteresované strany príslušných sektorov by mali vyvinúť úsilie o zvýšenie konkurencieschopnosti zo strednodobého hľadiska.Komisia preto navrhuje naposledy predĺžiť súčasný dočasný osobitný dovozný režim do 31. decembra 2010 v snahe umožniť riadnu reštrukturalizáciu sektorov ovčieho a hovädzieho mäsa.Očakáva sa, že predĺženie výnimky prispeje k tomu, že sa sektor červeného mäsa na Ostrove Man stane konkurencieschopnejším, aby mohol v budúcnosti obstáť v konkurencii na jednotnom trhu EÚ bez toho, že bude potrebné ďalšie predĺženie výnimky.V tejto súvislosti Komisia vyzýva vládu Ostrova Man, aby prijala príslušné opatrenia na podporu sektora v reštrukturalizačnom procese.PRÍLOHA IBILANCIA OVČIEHO A HOVÄDZIEHO MÄSA – OSTROV MAN(Odhady z apríla 2005)OVČIE MÄSO | jednotka | 2000 | 2001 | 2002 | 2003 | 2004 |Počet oviec v júni | v tis. zvierat | 176 | 169 | 171 | 169 | 171 |Hrubá domáca produkcia | ton | 1 417 | 1 401 | 1 291 | 1 419 | 1 362 |Dovoz „živé zvieratá“ | ton | 9 | 9 | 9 | 13 | 14 |Vývoz „živé zvieratá“ | ton | 119 | 114 | 103 | 267 | 234 |Zabitie | ton | 1 308 | 1 297 | 1 197 | 1 165 | 1 141 |Dovoz „mäso“ | ton | 1 | 1 | 1 | 1 | 1 |Vývoz „mäso“ | ton | 962 | 982 | 846 | 832 | 798 |Spotreba | ton | 347 | 316 | 353 | 334 | 344 |Spotreba na obyvateľa | kg | 4,6 | 4,2 | 4,6 | 4,4 | 4,5 |Miera sebestačnosti | % | 409 | 443 | 366 | 425 | 396 |Cena – na 100 kg ehjt | EUR | 283 | 286 | 281 | 334 | 317 |HOVÄDZIE MÄSO | jednotka | 2000 | 2001 | 2002 | 2003 | 2004 |Počet dobytka v júni | v tis. zvierat | 14 | 14 | 15 | 15 | 16 |Hrubá domáca produkcia | ton | 1 630 | 1 676 | 1 726 | 1 767 | 1 989 |Dovoz „živé zvieratá“ | ton | 59 | 78 | 85 | 114 | 124 |Vývoz „živé zvieratá“ | ton | 86 | 90 | 90 | 180 | 252 |Zabitie | ton | 1 604 | 1 664 | 1 721 | 1 701 | 1 861 |Dovoz „mäso“ | ton | 165 | 204 | 222 | 238 | 196 |Vývoz „mäso“ | ton | 792 | 830 | 828 | 1 074 | 995 |Spotreba | ton | 977 | 1 038 | 1 115 | 865 | 1 062 |Spotreba na obyvateľa | kg | 12,9 | 13,7 | 14,7 | 11,4 | 14,0 |Miera sebestačnosti | % | 167 | 161 | 155 | 204 | 187 |Cena – na 100 kg ehjt | EUR | 221 | 225 | 226 | 241 | 254 |Zdroje: DAFF, Fatstock Marketing Association, Annual Census |ehjt – ekvivalent hmotnosti jatočného tela dovoz živých zvierat bol prepočítaný na hmotnosť jatočného tela vo výške 45 kg na zviera sumy v eurách sú vypočítané na základe pevne stanoveného výmenného kurzu vo výške 70 p/EUR. |PRÍLOHA IIPREHĽAD SCHÉM PODPORY – OSTROV MANSchéma prémií pre ovcePodpora sa poskytuje na oprávnené zvieratá, ktoré sa zabíjajú na bitúnku. Platby sa líšia z dôvodu zatriedenia jatočných tiel podľa kvality, čím sa má dosiahnuť, že ponuka lepšie pokryje dopyt. Podpora pozostáva z pevne stanovenej sumy na každé oprávnené zviera a pohyblivej sumy, ktorá sa počíta týždenne ako percento priemernej trhovej ceny Spojeného kráľovstva.Schéma pre horské ovcePodpora sa poskytuje na chov určitého počtu plemenných bahníc za prirodzených podmienok na schválenej ploche v horskom prostredí. Prostredníctvom nej sa má zvýšiť vplyv spásania v oblasti vrchoviny neobyčajne bohatej na vres obyčajný, a to prostredníctvom dôkladnej kontroly hustoty pasúcich sa hospodárskych zvierat, pri ktorej musia na jednu plemennú bahnicu pripadať minimálne 2 akre (0,8 ha).Schéma prémií pre kravy chované na mäsoV rámci tejto schémy sa poskytuje podpora na kravy, ktoré rodia a chovajú teľatá vhodné na na produkciu hovädzieho mäsa. Cieľom schémy je podpora chov teliat vhodných na produkciu hovädzieho mäsa, pričom sa vylučujú plemená chované na mlieko. Doplňujúca suma sa vypláca na kravy, ktoré sa chovajú na menej úrodných plochách.Schéma pre hovädzí dobytokPodpora sa poskytuje na oprávnený hovädzí dobytok v poslednej fáze kŕmenia, ktoré sa zabíjajú na bitúnku. Platby sa líšia z dôvodu zatriedenia jatočných tiel podľa kvality a sezónnosti ponuky, čím sa má dosiahnuť, že ponuka lepšie pokryje dopyt.ODÔVODNENIESpráva Komisie Rade bola vypracovaná podľa článku 2 rozhodnutia Rady 82/530/EHS a na základe žiadosti vlády Ostrova Man o predĺženie osobitnej výnimky týkajúcej sa dovozu. Cieľom správy je posúdiť vplyv dovoznej výnimky na sektory hovädzieho, teľacieho a ovčieho mäsa na Ostrove Man a navrhnúť ďalšie príslušné opatrenia.V správe sa uvádza prehľad o legislatívnych súvislostiach a organizácii poľnohospodárskeho trhu, ako aj hodnotenie situácie. Na jednej strane sa počas uplatňovania dovoznej výnimky činnosť v sektore ovčieho a hovädzieho mäsa udržiavala a sektor zostal dôležitým odvetvím hospodárstva ostrova. Na druhej strane však možno spochybniť výkonnosť daných sektorov a ich trhovú orientáciu, keďže sektor mäsa je predmetom monopolistických tendencií, ktoré sa odrážajú v relatívne vysokých spotrebiteľských cenách a nízkych výrobných cenách. Existujú obavy, že by to nebolo v súlade s vývojom SPP a že sa nedosiahne udržateľnosť z dlhodobého hľadiska.Komisia preto dospela k záveru, že osobitný režim by sa nemal predlžovať neobmedzene. Komisia preto navrhuje naposledy predĺžiť súčasný dočasný osobitný dovozný režim do 31. decembra 2010 v snahe umožniť riadnu reštrukturalizáciu sektorov ovčieho a hovädzieho mäsa na Ostrove Man.NávrhROZHODNUTIE RADYo predĺžení obdobia uplatňovania rozhodnutia 82/530/EHS, ktorým sa Spojené kráľovstvo splnomocňuje povoliť orgánom Ostrova Man uplatňovanie systému osobitných dovozných povolení na ovčie, hovädzie a teľacie mäsoRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na protokol 3 k Aktu o pristúpení z roku 1972, a najmä na jeho článok 1 a druhý pododsek článku 5,so zreteľom na návrh Komisie,keďže:1.  Pravidlá Spoločenstva týkajúce sa obchodovania s tretími krajinami s poľnohospodárskymi výrobkami podliehajúcimi spoločnej organizácii trhu sa uplatňujú na Ostrov Man v súlade s článkom 1 ods. 2 protokolu 3 k aktu o pristúpení a s nariadením Rady (EHS) č. 706/73 týkajúcim sa opatrení Spoločenstva uplatniteľných na Normandské ostrovy a Ostrov Man pre obchod s poľnohospodárskymi výrobkami[5].2.  Živočíšna výroba je na Ostrove Man tradičnou činnosťou a zohráva rozhodujúcu úlohu v poľnohospodárstve ostrova.3.  V rámci obchodných dohôd s určitými tretími krajinami, ktoré spadajú do spoločnej organizácie trhu a platia pre Ostrov Man, s výhradou ustanovení Spoločenstva, ktorými sa upravujú vzťahy medzi ostrovom a Spoločenstvom, bolo žiaduce povoliť orgánom ostrova, aby uplatňovali určité opatrenia na ochranu svojej vlastnej produkcie a fungovania svojho vlastného systému podpôr v poľnohospodárstve.4.  Rozhodnutím Rady 82/530/EHS[6] bolo preto Spojené kráľovstvo splnomocnené na to, aby povolilo vláde Ostrova Man uplatňovať systém osobitných dovozných povolení na ovčie, hovädzie a teľacie mäso s pôvodom v tretích krajinách a členských štátoch Spoločenstva, bez toho, aby boli dotknuté opatrenia týkajúce sa obchodovania s tretími krajinami ustanovené v nariadení Rady (ES) č. 1254/1999 o spoločnej organizácii trhu s hovädzím a teľacím mäsom[7] a nariadení Rady (ES) č. 2529/2001 o spoločnej organizácii trhu s ovčím a kozím mäsom[8]. Toto splnomocnenie platí do 31. decembra 2005.5.  Počas uplatňovania systému sa činnosť sektora oviec a dobytka na Ostrove Man udržiavala. Komisia však predložila Rade správu o tom, že štrukturálne problémy v tomto sektore môžu brániť dlhodobej udržateľnosti živočíšnej výroby na ostrove. Súčasný režim sa preto naposledy predlžuje, aby sa na Ostrove Man umožnila reštrukturalizácia sektorov ovčieho a hovädzieho mäsa.6.  S cieľom zabezpečiť nepretržité uplatňovanie tohto opatrenia aj po 31. decembri 2005 by sa dátum začiatku uplatňovania tohto rozhodnutia malo stanoviť na 1. januára 2006.7.  Rozhodnutie 82/530/ES by sa preto malo zodpovedajúcim spôsobom zmeniť a doplniť,PRIJALA TOTO ROZHODNUTIE:Článok 1Článok 2 rozhodnutia 82/530/EHS sa týmto nahrádza takto:„Toto rozhodnutie sa uplatňuje do 31. decembra 2010.“Článok 2Toto rozhodnutie sa uplatňuje od 1. januára 2006.Článok 3Toto rozhodnutie je určené Spojenému kráľovstvu Veľkej Británie a Severného Írska.V BruseliZa RadupredsedaFINANČNÝ VÝKAZ |1. | ROZPOČTOVÁ POLOŽKA: Článok 05 02 14 – Ovčie a kozie mäso Kapitola 10 – Poľnohospodárske clá | PRIDELENÉ ROZPOČTOVÉ PROSTRIEDKY: pm. (PNR 2006) 763,5 mil. EUR |2. | NÁZOV: Návrh rozhodnutia Rady o predĺžení obdobia uplatňovania rozhodnutia 82/530/EHS, ktorým sa Spojené kráľovstvo splnomocňuje povoliť orgánom Ostrova Man uplatňovanie systému osobitných dovozných povolení na ovčie, hovädzie a teľacie mäso |3. | PRÁVNY ZÁKLAD: protokol 3 k Aktu o pristúpení z roku 1972, najmä článok 1 a druhý pododsek článku 5, nariadenie Rady (EHS) č. 706/73 z 12. marca 1973 týkajúce sa opatrení Spoločenstva uplatniteľných na Normandské ostrovy a Ostrov Man pre obchod s poľnohospodárskymi výrobkami. |4. | CIELE: V tomto rozhodnutí sa navrhuje predĺžiť (bez akekoľvek zmeny) splnomocnenie Spojeného kráľovstva, na základe ktorého je povolený systém osobitných dovozných povolení na ovčie, hovädzie a teľacie mäso dovážané na Ostrov Man z UK alebo tretích krajín. Navrhuje sa, aby splnomocnenie platilo do 31. decembra 2010. |5. | FINANČNÉ DÔSLEDKY | 12-MESAČNÉ OBDOBIE (mil. EUR) | BEŽNÝ ROZPOČTOVÝ ROK 2005 (mil. EUR) | NASLEDUJÚCI ROZPOČTOVÝ ROK 2006 (mil. EUR) |5.0 | VÝDAVKY – ÚČTOVANÉ Z ROZPOČTU ES (NÁHRADY / INTERVENCIE) – VÝDAVKY NÁRODNÝCH ORGÁNOV – INÉ | – | – | – |5.1 | PRÍJMY – VLASTNÉ ZDROJE ES (POPLATKY / CLO) – NÁRODNÉ | – | – | – |2007 | 2008 | 2009 | 2010 |5.0.1 | ODHADOVANÉ VÝDAVKY | – | – | – | – |5.1.1 | ODHADOVANÉ PRÍJMY | – | – | – | – |5.2 | SPÔSOB VÝPOČTU: |6.0 | MOŽNO PROJEKT FINANCOVAŤ Z PRIDELENÝCH ROZPOČTOVÝCH PROSTRIEDKOV ZAČLENENÝCH DO PRÍSLUŠNÝCH KAPITOL BEŽNÉHO ROZPOČTU? | neuv. |6.1 | MÔŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU? | neuv. |6.2 | BUDE POTREBNÝ DOPLŇUJÚCI ROZPOČET? | ÁNO NIE |6.3 | BUDE POTREBNÉ ZAČLENIŤ PRIDELENÉ ROZPOČTOVÉ PROSTRIEDKY DO BUDÚCICH ROZPOČTOV? | ÁNO NIE |POZNÁMKY: Opatrenie nebude mať žiaden finančný vplyv na rozpočtové výdavky ani rozpočtové príjmy. |[1] Rozhodnutie Rady 82/530/EHS z 19. júla 1982, ktorým sa Spojené kráľovstvo splnomocňuje povoliť orgánom Ostrova Man uplatňovanie systému osobitných dovozných povolení na ovčie, hovädzie a teľacie mäso (Ú. v. ES L 234, 9.8.1982, s. 7).[2] Ú. v. ES L 73, 27.3.1972, s. 1.[3] Ú. v. ES L 68, 15.3.1973, s. 1. Nariadenie zmenené a doplnené nariadením (EHS) č. 1174/86 (Ú. v. ES L 167, 24.4.1986, s. 1).[4] Rozhodnutie Rady 2000/665/ES z 23. októbra 2000, ktorým sa predlžuje obdobie uplatňovania rozhodnutia 82/530/EHS, ktorým sa Spojené kráľovstvo splnomocňuje povoliť orgánom Ostrova Man uplatňovanie systému osobitných dovozných povolení na ovčie, hovädzie a teľacie mäso (Ú. v. ES L 278, 31.10.2000, s. 25).[5] Ú. v. ES L 68, 15.3.1973, s. 1. Nariadenie zmenené a doplnené nariadením (EHS) č. 1174/86 (Ú. v. ES L 167, 24.4.1986, s. 1).[6] Ú. v. ES L 234, 9.8.1982, s. 7. Rozhodnutie naposledy zmenené a doplnené rozhodnutím 2000/665/ES (Ú. v. ES L 278, 31.10.2000, s. 25).[7] Ú. v. ES L 160, 26.6.1999, s. 21. Nariadenie naposledy zmenené a doplnené nariadením Rady (ES) č. 1782/2003 (Ú. v. EÚ L 270, 21.10.2003, s. 1).[8] Ú. v. ES L 341, 22.12.2001, s. 3. Nariadenie naposledy zmenené a doplnené nariadením Rady (ES) č. 1782/2003 (Ú. v. EÚ L 270, 21.10.2003, s. 1).


               EURÓPSKA KOMISIA
            V Bruseli17. 6. 2016
            COM(2016) 400 final
            2016/0186(COD)
            Návrh
            ROZHODNUTIE EURÓPSKEHO PARLAMENTU A RADY,
            ktorým sa mení rozhodnutie č. 445/2014/EÚ, ktorým sa ustanovuje akcia Únie s názvom Európske hlavné mestá kultúry na roky 2020 až 2033
            (Text s významom pre EHP)

               DÔVODOVÁ SPRÁVA

               1.KONTEXT NÁVRHU

                  Akciu „Európske hlavné mestá kultúry“ (EHMK) na roky 2020 až 2033 upravuje rozhodnutie č. 445/2014/EÚ
                     1
                  . Príloha k rozhodnutiu obsahuje chronologický zoznam, v ktorom je uvedené, kedy je každý členský štát oprávnený hostiť akciu (dva členské štáty ročne). Súťaže o udelenie titulu Európskeho hlavného mesta kultúry začínajú šesť rokov pred rokom titulu, keď príslušný orgán členského štátu uverejnení výzvy na predkladanie žiadostí.

                  V porovnaní s predchádzajúcim rozhodnutím č. 1622/2006/ES
                     2
                   sa rozhodnutím 445/2014/EÚ akcia rozširuje na kandidátske a potenciálne kandidátske krajiny na členstvo v EÚ za predpokladu, že sa zúčastňujú na programe Kreatívna Európa alebo na nadväzujúcich programoch Únie na podporu kultúry v deň uverejnenia výzvy na predkladanie žiadostí. Na základe toho môžu mestá z kandidátskych krajín alebo potenciálnych kandidátskych krajín držať titul každý tretí rok od roku 2021 (t. j. v rokoch 2021, 2024, 2027, 2030 a 2033). Tieto súťaže takisto začínajú najneskôr šesť rokov pred rokom titulu, keď Komisia uverejnení výzvu na predkladanie žiadostí.

                  Rozhodnutie 445/2014/EÚ však nezahŕňa krajiny Európskeho združenia voľného obchodu, ktoré sú zmluvnými stranami Dohody o Európskom hospodárskom priestore (ďalej len „krajiny EZVO/EHP“) (Nórsko, Island a Lichtenštajnsko). Preto nie je možné, aby mestá v týchto krajinách držali titul Európske hlavné mesto kultúry v období rokov 2020 až 2033.

                  S cieľom posilniť kultúrne väzby medzi Európskou úniou a krajinami EZVO/EHP sa navrhuje úprava rozhodnutia 445/2014/EÚ tak, aby sa mestám z krajín EZVO/EHP, ktoré sa zúčastňujú v programe Kreatívna Európa alebo v nadväzujúcich programoch Únie na podporu kultúry, umožnilo požiadať o titul EHMK.

                  Bolo by to v súlade s článkom 167 ods. 3 Zmluvy o fungovaní Európskej únie, podľa ktorého „Únia a členské štáty podporujú spoluprácu s tretími krajinami [...] v oblasti kultúry [...]“.

                  Okrem toho začlenenie krajín EZVO/EHP by bolo aj v súlade s článkom 81 Dohody o EHP a článkom 13 jej Protokolu 31 o spolupráci v špecifických oblastiach mimo štyroch slobôd.

               2.PRÁVNY ZÁKLAD, SUBSIDIARITA A PROPORCIONALITA

               Týmto návrhom sa mení rozhodnutie č. 445/2014/EÚ, ktorým sa ustanovuje akcia Únie s názvom Európske hlavné mestá kultúry na roky 2020 až 2033, a preto vychádza z rovnakého právneho základu – článku 167 ods. 5 ZFEÚ.

               •Subsidiarita

               Keďže rozhodnutie č. 445/2014/EÚ je právnym aktom Únie, možno ho zmeniť len rovnocenným právnym aktom. Členské štáty nemôžu konať samostatne.

               •Proporcionalita

                  Pozri vyššie. Žiadne iné možnosti na otvorenie akcie EHMK pre mestá z krajín EZVO/EHP.

               •Výber nástroja

               Pozri vyššie. Navrhovaný nástroj: rozhodnutie.

               •Verejná konzultácia

               Komisia pri príprave svojho návrhu rozhodnutia o akcii EHMK na roky 2020 až 2033 zorganizovala od 27. októbra 2010 do 12. januára 2011 verejnú konzultáciu a dostala 212 odpovedí. Jedna otázka sa týkala možnosti otvoriť akciu EHMK pre štáty, ktoré nie sú členmi EÚ
                  3
               . Tento návrh sa stretol so zmiešanými názormi a Komisia v tom čase rozhodla, že navrhne čiastočné otvorenie pre nečlenské štáty EÚ s obmedzením na tie krajiny, ktoré sa usilujú o plné členstvo v Únii.

               Podľa názoru Komisie nie je potrebná ďalšia konzultácia, keďže návrh nového rozhodnutia je zameraný len na (mierne) rozšírenie prístupu k akcii EHMK tak, aby zahŕňal aj štáty EZVO/EHP.

               3.VPLYV NA ROZPOČET

               Ako to bolo už v prípade rozhodnutia č. 455/2014/EÚ, návrh Komisie nemá žiadny priamy vplyv na rozpočet, keďže cena Meliny Mercouriovej, ako aj náklady členov skupiny odborníkov vymenovaných inštitúciami a orgánmi Únie sa pokryjú z existujúcich prostriedkov programu Kreatívna Európa na finančný rámec na roky 2014 – 2020 alebo sa na ne budú vzťahovať nadväzujúce programy Únie na podporu kultúry na obdobie po roku 2020. Tento návrh okrem toho nebude viesť k vyššiemu počtu Európskych hlavných miest kultúry v období rokov 2020 až 2033, pretože mestá z krajín EZVO/EHP budú súťažiť s mestami z kandidátskych krajín a potenciálnych kandidátskych krajín, ktoré už sú súčasťou súťaže.

               4.INÉ PRVKY

               Komisia vo svojom návrhu navrhuje:

               otvoriť akciu EHMK účasti miest z krajín EZVO/EHP za predpokladu, že sa tieto krajiny v deň uverejnenia výzvy na predkladanie žiadostí zúčastňujú na programe Kreatívna Európa alebo na nadväzujúcich programoch Únie na podporu kultúry;

               v tejto súvislosti rozšíriť otvorenú súťaž pre mestá z kandidátskych krajín alebo potenciálnych kandidátskych aj na mestá z krajín EZVO/EHP;

               udeliť titul EHMK mestu z kandidátskej krajiny alebo potenciálnej kandidátskej krajiny alebo krajiny EZVO/EHP v roku 2028 namiesto roku 2027, aby tieto krajiny mali možnosť vyjednávať o svojej účasti na programe Únie na podporu kultúry, ktorý bude nasledovať po programe Tvorivá Európa na obdobie rokov 2021 až 2027, pred tým, ako Komisia uverejní príslušnú výzvu na predkladanie žiadostí najmenej šesť rokov pred rokom titulu;

               zodpovedajúcim spôsobom upraviť harmonogram v prílohe k rozhodnutiu 445/2014/EÚ.

               2016/0186 (COD)

               Návrh

               ROZHODNUTIE EURÓPSKEHO PARLAMENTU A RADY,

               ktorým sa mení rozhodnutie č. 445/2014/EÚ, ktorým sa ustanovuje akcia Únie s názvom Európske hlavné mestá kultúry na roky 2020 až 2033

               (Text s významom pre EHP)

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 167 ods. 5,

               so zreteľom na návrh Európskej komisie,

               po postúpení návrhu legislatívneho aktu národným parlamentom,

               so zreteľom na stanoviská Výboru regiónov
                  4
               ,

               konajúc v súlade s riadnym legislatívnym postupom,

               keďže:

               (1)Cieľom rozhodnutia Európskeho parlamentu a Rady 445/2014/EÚ
                  5
                je chrániť a podporovať rozmanitosť kultúr v Európe a zdôrazňovať ich spoločné črty a zároveň medzi občanmi zvyšovať pocit príslušnosti k spoločnému kultúrnemu priestoru. Jeho cieľom je aj posilňovať príspevok kultúry k dlhodobému rozvoju miest v súlade s ich príslušnými stratégiami a prioritami.

               (2)V článku 3 rozhodnutia č. 445/2014/EÚ sa stanovuje, že k akcii Únie Európske hlavné mestá kultúry majú prístup len mestá z členského štátu, z kandidátskej krajiny alebo potenciálnej kandidátskej krajiny alebo z krajiny, ktorá pristupuje k Únii za okolností uvedených v článku 3 ods. 5.

               (3)Akcia Únie by mala byť za určitých podmienok takisto otvorená aj pre mestá z krajín Európskeho združenia voľného obchodu, ktoré sú zmluvnými stranami Dohody o Európskom hospodárskom priestore (ďalej len „krajiny EZVO/EHP“) s cieľom posilniť kultúrne väzby medzi uvedenými krajinami a Európskou úniou v súlade s článkom 81 Dohody o Európskom hospodárskom priestore.

               (4)V záujme rovnocennosti s mestami v členských štátoch by sa však v období, na ktoré sa vzťahuje toto rozhodnutie, a to v rokoch 2020 až 2033, mestám v krajinách EZVO/EHP mala umožniť účasť len v jednej súťaži o titul. Takisto každá krajina EZVO/EHP by mala mať povolené hostiť titul iba raz počas daného obdobia.

               (5)Kandidátska krajina, potenciálna kandidátska krajina alebo krajina EZVO/EHP by mala hostiť titul Európske hlavné mesto kultúry v roku 2028 namiesto roku 2027 s cieľom umožniť týmto krajinám, aby mali možnosť vyjednávať o svojej účasti na programe Únie na podporu kultúry, ktorý bude nasledovať po programe Kreatívna Európa na roky 2021 až 2027, pred príslušnou výzvou na predkladanie žiadostí najneskôr šesť rokov pred rokom titulu.

               (6)Rozhodnutie č. 445/2014/EÚ by sa preto malo zodpovedajúcim spôsobom zmeniť,

               PRIJALI TOTO ROZHODNUTIE:

               Článok 1

               Rozhodnutie č. 445/2014/EÚ sa mení takto:

               1. Článok 3 sa mení takto:

               a) odsek 2 sa nahrádza takto:

               „2. Počet miest, ktoré sú držiteľmi titulu, nesmie v danom roku (ďalej len „rok titulu“) prevýšiť tri.

               Titul sa každý rok udeľuje najviac jednému mestu v každom z dvoch členských štátov uvedených v harmonograme, ktorý sa nachádza v prílohe (ďalej len „harmonogram“), a v príslušných rokoch jednému mestu z krajiny EZVO/EHP alebo kandidátskej krajiny alebo potenciálnej kandidátskej krajiny alebo jednému mestu z krajiny, ktorá pristupuje k Únii za okolností uvedených v odseku 5.“;

               b) odsek 4 sa nahrádza takto:

               „4. Mestá v krajinách EZVO/EHP, kandidátskych krajinách a potenciálnych kandidátskych krajinách, ktoré sa zúčastňujú na programe Kreatívna Európa alebo na následných programoch Únie podporujúcich kultúru ku dňu uverejnenia výzvy na predkladanie žiadostí uvedenej v článku 10 ods. 2, sa môžu uchádzať o titul na jeden rok v rámci otvorenej súťaže organizovanej každý tretí rok v súlade s harmonogramom.

               Mestá v krajinách EZVO/EHP, kandidátskych krajinách a potenciálnych kandidátskych krajinách sa v období od roku 2020 do roku 2033 môžu zapojiť len do jednej súťaže.

               Každej krajine EZVO/EHP, kandidátskej krajine alebo potenciálnej kandidátskej krajine sa povoľuje hostiť titul iba raz počas obdobia rokov 2020 až 2033.“;

               2. Článok 10 sa mení takto:

               a) nadpis sa nahrádza takto:

               „Predbežný výber a výber v krajinách EZVO/EHP, v kandidátskych krajinách alebo potenciálnych kandidátskych krajinách“;

               b) odsek 1 sa nahrádza takto:

               „1. Komisia zodpovedá za organizáciu súťaže medzi mestami v krajinách EZVO/EHP, kandidátskych krajinách a potenciálnych kandidátskych krajinách.“;

               c) v odseku 6 sa prvý pododsek nahrádza takto:

               “6. Skupina odborníkov vydá správu o výbere týkajúcu sa žiadostí kandidátskych miest v užšom výbere spolu s odporúčaním na vymenovanie najviac jedného mesta v jednej krajine EZVO/EHP, kandidátskej krajine alebo potenciálnej kandidátskej krajine.“;

               3. V článku 11 sa odsek 2 nahrádza takto:

               „2. V prípade krajín EZVO/EHP, kandidátskych krajín a potenciálnych kandidátskych krajín Komisia vymenuje jedno mesto, ktoré bude držiteľom titulu v príslušných rokoch, a to na základe odporúčaní uvedených v správe skupiny odborníkov o výbere, a toto vymenovanie oznámi Európskemu parlamentu, Rade a Výboru regiónov najneskôr štyri roky pred rokom titulu.“;

               4. Článok 13 sa mení takto:

               a) v odseku 2 sa druhý pododsek nahrádza takto:

               „Dotknutý členský štát alebo krajina EZVO/EHP alebo kandidátska krajina či potenciálna kandidátska krajina môžu vymenovať pozorovateľa, ktorý sa zúčastní na týchto stretnutiach.“;

               b) v odseku 3 sa druhý pododsek nahrádza takto:

               „Skupina odborníkov zašle svoje správy o monitorovaní Komisii, ako aj vymenovaným mestám a dotknutému členskému štátu alebo krajine EZVO/EHP alebo dotknutej kandidátskej krajine, alebo potenciálnej kandidátskej krajine.“;

               5. Príloha sa nahrádza znením prílohy k tomuto rozhodnutiu.

               Článok 2

               Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

               V Bruseli

                  Za Európsky parlament
                        Za Radu

                  predseda
                        predseda

                     (1)
                  Rozhodnutie Európskeho parlamentu a Rady č. 445/2014/EÚ zo 16. apríla 2014, ktorým sa ustanovuje akcia Únie s názvom Európske hlavné mestá kultúry na roky 2020 až 2033 a ktorým sa zrušuje rozhodnutie č. 1622/2006/ES (Ú. v. EÚ L 132, 3.5.2014, s. 1).

                     (2)
                  Rozhodnutie Európskeho parlamentu a Rady č. 1622/2006/ES z 24. októbra 2006 o činnosti Spoločenstva na podporu projektu Európske hlavné mesto kultúry na roky 2007 až 2019 (Ú. v. EÚ L 304, 3.11.2006, s. 1).

                     (3)
                  Analýza výsledkov tejto konzultácie:

                     http://ec.europa.eu/programmes/creative-europe/actions/documents/ecoc/consultation-analysis-results_en.pdf

                  .

                     (4)
                  Ú. v. EÚ C , , s. .

                     (5)
                  Rozhodnutie Európskeho parlamentu a Rady č. 445/2014/ES zo 16. apríla 2014, ktorým sa ustanovuje akcia Únie s názvom Európske hlavné mestá kultúry na roky 2020 až 2033 a ktorým sa zrušuje rozhodnutie č. 1622/2006/ES (Ú. v. EÚ L 132, 3.5. 2014, s. 1).

    ---documentbreak---

               EURÓPSKA KOMISIA
            V Bruseli17. 6. 2016
            COM(2016) 400 final
            PRÍLOHA
            Návrh ROZHODNUTIA EURÓPSKEHO PARLAMENTU A RADY, ktorým sa mení rozhodnutie č. 445/2014/EÚ, ktorým sa ustanovuje akcia Únie s názvom Európske hlavné mestá kultúry na roky 2020 až 2033

               PRÍLOHA

               Návrh ROZHODNUTIA EURÓPSKEHO PARLAMENTU A RADY,
                  ktorým sa mení rozhodnutie č. 445/2014/EÚ, ktorým sa ustanovuje akcia Únie s názvom Európske hlavné mestá kultúry na roky 2020 až 2033

               HARMONOGRAM

                        2020

                        Chorvátsko

                        Írsko

                        2021

                        Rumunsko

                        Grécko

                        kandidátska krajina alebo potenciálna kandidátska krajina

                        2022

                        Litva

                        Luxembursko

                        2023

                        Maďarsko

                        Spojené kráľovstvo

                        2024

                        Estónsko

                        Rakúsko

                        krajina EZVO/EHP, kandidátska krajina alebo potenciálna kandidátska krajina
                           1

                        2025

                        Slovinsko

                        Nemecko

                        2026

                        Slovensko

                        Fínsko

                        2027

                        Lotyšsko

                        Portugalsko

                        2028

                        Česká republika

                        Francúzsko

                        krajina EZVO/EHP, kandidátska krajina alebo potenciálna kandidátska krajina

                        2029

                        Poľsko

                        Švédsko

                        2030

                        Cyprus

                        Belgicko

                        krajina EZVO/EHP, kandidátska krajina alebo potenciálna kandidátska krajina

                        2031

                        Malta

                        Španielsko

                        2032

                        Bulharsko

                        Dánsko

                        2033

                        Holandsko

                        Taliansko

                        krajina EZVO/EHP, kandidátska krajina alebo potenciálna kandidátska krajina

                     (1)
                  Za predpokladu, že toto rozhodnutie nadobudne účinnosť skôr, ako má byť uverejnená výzva na predkladanie žiadostí na rok 2024, t. j. šesť rokov pred rokom titulu.


               EURÓPSKA KOMISIA
            V Bruseli19. 2. 2016
            COM(2016) 77 final
            2016/0048(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v rámci Medzinárodnej námornej organizácie na 40. zasadnutí Výboru pre uľahčenie a zjednodušenie postupov v námornej doprave, na 69. zasadnutí Výboru pre ochranu morského prostredia a na 96. zasadnutí Výboru pre námornú bezpečnosť, pokiaľ ide o prijatie zmien Dohovoru o uľahčení medzinárodnej námornej dopravy, prílohy IV k dohovoru MARPOL, predpisov SOLAS II-2/13 a II-2/18, kódexu pre požiarne bezpečnostné systémy a kódexu rozšíreného programu prehliadok z roku 2011

               DÔVODOVÁ SPRÁVA

               1.ÚVOD

               Tento návrh Komisie sa týka stanovenia pozície Únie na 40. zasadnutí Výboru Medzinárodnej námornej organizácie (IMO) pre uľahčenie a zjednodušenie postupov v námornej doprave (FAL 40), na 69. zasadnutí Výboru IMO pre ochranu morského prostredia (MEPC 69) a na 96. zasadnutí Výboru IMO pre námornú bezpečnosť (MSC 96) v súvislosti so 6 zmenami uvedenými jednotlivo pod nasledujúcimi podnadpismi.

               1.1         Všeobecné preskúmanie Dohovoru o uľahčení medzinárodnej námornej dopravy

               Na 39. zasadnutí Výboru pre uľahčenie a zjednodušenie postupov v námornej doprave (FAL 39) boli schválené zmeny prílohy k Dohovoru o uľahčení medzinárodnej námornej dopravy (ďalej len „dohovor FAL“) s výhľadom prijatia na 40. zasadnutí FAL. Zmeny nadväzujú na dohodu z 35. zasadnutia FAL o začatí komplexnej revízie dohovoru FAL s cieľom zabezpečiť, aby dohovor FAL primerane riešil súčasné a budúce potreby odvetvia lodnej dopravy, a s cieľom modernizovať jeho ustanovenia s ohľadom na vývoj v oblasti elektronického prenosu informácií a údajov a koncepcie jednotného kontaktného miesta.

               Osobitný význam pre EÚ má požiadavka, aby sa do zoznamov cestujúcich podľa potreby zahrnulo číslo víza, ako aj otázka splnenia ohlasovacích formalít v elektronickom formáte.

               Medzi dohovorom FAL a právnymi predpismi EÚ pretrvávajú isté rozdiely, a to pokiaľ ide o normu 2.6.1 (týkajúcu sa údajov, ktoré sa majú zahrnúť do zoznamu posádky, požadovaných verejnými orgánmi), normu 2.23, normu 3.10, normu 3.10.2, normu 3.45 a odporúčaný postup 3.21. V súlade s článkom VIII dohovoru FAL oznámia zmluvné štáty takéto rozdiely generálnemu tajomníkovi IMO.

               Tieto zmeny dohovoru FAL sú uvedené v prílohe 1 k správe z 39. zasadnutia FAL (FAL 39/16). V odseku 4.43 správy z 39. zasadnutia FAL sa uvádza, že tieto zmeny budú prijaté na 40. zasadnutí FAL.

               1.2Zmeny pravidiel 1 a 11 prílohy IV k dohovoru MARPOL týkajúcich sa požiadaviek v súvislosti s osobitnými oblasťami

               Na 68. zasadnutí Výboru pre ochranu morského prostredia (MEPC 68) sa skúmalo, či bol v súlade s pravidlom 13 prílohy IV k dohovoru MARPOL prijatý dostatočný počet oznámení o dostupnosti prístavných zberných zariadení na to, aby nadobudli účinnosť ustanovenia o Baltskom mori ako osobitnej oblasti a aby sa vymedzila oblasť, pre ktorú by ustanovenia o osobitnej oblasti mohli nadobudnúť účinnosť, s prihliadnutím na skutočnosť, že oznámenie poskytlo len osem z deviatich pobaltských štátov.

               Dohodlo sa, že počet prijatých oznámení je dostatočný, a preto je možné stanoviť dátumy nadobudnutia platnosti osobitného priestoru, ako sa uvádza v dokumente IMO MEPC 68/10/2. Zistilo sa, že navrhované vymedzenie priestoru je odlišné od vymedzenia uvedeného v prílohe IV k dohovoru MARPOL a že podmienkou nadobudnutia účinnosti nového vymedzenia osobitného priestoru podľa dokumentu IMO MEPC 68/10/2 je zmena uvedenej prílohy.

               Zmeny pravidiel 1 a 11 prílohy IV k dohovoru MARPOL sú uvedené v prílohe k dokumentu IMO MEPC 69/3/3 s výhľadom ich prijatia na 69. zasadnutí MEPC, ako sa uvádza v odseku 10.22 správy zo 68. zasadnutia MEPC (MEPC 68/21). Sekretariát IMO rozoslal zmeny spolu s návrhom uznesenia výboru MEPC na prijatie v rámci obežníka č. 3591 zo 7. októbra 2015 v súlade s článkom 16 dohovoru MARPOL.

               1.3Zmeny predpisov SOLAS II-2/13

               Na 95. zasadnutí Výboru pre námornú bezpečnosť (MSC) bol schválený návrh zmien predpisov SOLAS II-2/13, ktorými sa stanovia požiadavky na hodnotenie únikových ciest evakuačnou analýzou v ranom štádiu projektovania, pričom tieto požiadavky sa budú vzťahovať na nové osobné lode ro-ro a iné osobné lode prepravujúce viac než 36 cestujúcich. Analýza sa používa na identifikovanie a pokiaľ možno odstránenie nahromadenia osôb, ku ktorému môže dôjsť v dôsledku normálneho pohybu cestujúcich a posádky po únikových cestách počas opúšťania lode, vrátane možnosti, že posádka sa potrebuje pohybovať opačným smerom, než akým sa pohybujú cestujúci. Okrem toho sa analýza používa na preukázanie, že únikové opatrenia sú dostatočne pružné na vykompenzovanie možnosti, že niektoré únikové cesty, zhromažďovacie stanovištia, naloďovacie stanovištia alebo záchranné plavidlá nemusia byť v dôsledku nehody prístupné.

               Tieto zmeny sú uvedené v prílohe 14 k správe MSC 95/22/add.2. V odseku 10.19 správy z 95. zasadnutia MSC (MSC 95/22) sa uvádza, že tieto zmeny budú prijaté na 96. zasadnutí výboru MSC.

               1.4 Zmeny predpisov SOLAS II-2/18 týkajúcich sa plôch na pristátie vrtuľníkov na nových osobných lodiach ro-ro v spojení s novou kapitolou 17 kódexu pre požiarne bezpečnostné systémy

               Kapitola II-2/18 dohovoru SOLAS obsahuje požiadavky vzťahujúce sa na vrtuľníkové vybavenia. Účelom týchto zmien dohovoru SOLAS je zaviesť opatrenia obežníka IMO MSC.1/Circ.1431 (usmernenia na schvaľovanie penových hasiacich prístrojov pre vrtuľníkové vybavenia) z 22. júna 2012 ako záväzné. Systém aplikovania peny teda musí byť v súlade s týmito usmerneniami. Tieto zmeny boli schválené na 92. zasadnutí Výboru IMO pre námornú bezpečnosť (MSC 92) s výhľadom prijatia na jeho 93. zasadnutí (MSC 93).

               Vzhľadom na predpokladané prijatie zmien na 93. zasadnutí MSC prijala Rada rozhodnutie 2014/280/EÚ z 8. mája 2013
                  1
                o tom, že pozíciou EÚ je schválenie prijatia zmien predpisov SOLAS II-2/18.

               V štádiu prijímania sa však na 93. zasadnutí MSC rozhodlo postúpiť návrh zmien späť na 2. zasadnutie podvýboru IMO pre lodné systémy a zariadenia (SSE 2) na ďalšie zváženie.

               Po výsledku rokovania podvýboru SSE 2 v súvislosti s návrhom zmien predpisov SOLAS II-2/18 sa výbor MSC na svojom 95. zasadnutí uzniesol, že aj podvýbor SSE 2 pripravil na schválenie novú kapitolu 17 kódexu pre požiarne bezpečnostné systémy (kódex FSS) týkajúcu sa penových hasiacich zariadení pre vrtuľníkové vybavenia na účely schválenia na 96. zasadnutí výboru MSC. V dôsledku rozhodnutia vypracovať novú kapitolu 17 kódexu FSS podvýbor SSE 2 požiadal, aby sa na 95. zasadnutí výboru MSC posúdili úpravy vyplývajúce z návrhu zmien predpisov SOLAS II-2/18 s cieľom ich schválenia na 96. namiesto 95. zasadnutia výboru MSC v spojení s prijatím novej kapitoly 17 kódexu FSS.

               Z tohto dôvodu sú v tomto návrhu rozhodnutia Rady opätovne zahrnuté upravené zmeny predpisov SOLAS II-2/18, keďže sa budú ďalej posudzovať na 96. zasadnutí MSC s výhľadom prijatia v spojení s novou kapitolou 17 kódexu FSS.

               Tieto úpravy zmien predpisov SOLAS II-2/18 sú uvedené v prílohe 2 k dokumentu SSE 2/20. V odseku 12.16 správy z 95. zasadnutia MSC (MSC 95/22) sa uvádza, že tieto zmeny budú prijaté na 96. zasadnutí MSC. Nová kapitola 17 kódexu FSS je uvedená v bode 2 prílohy 18 k správe z 95. zasadnutia MSC (MSC 95/22/add. 2). V odseku 12.15 správy z 95. zasadnutia MSC (MSC 95/22) sa uvádza, že nová kapitola bude prijatá na 96. zasadnutí MSC.

               1.5 Revidovaná kapitola 8 kódexu pre požiarne bezpečnostné systémy týkajúca sa systémov samočinného hasiaceho zariadenia, hlásenia požiaru a požiarneho poplachu

               V súvislosti s poruchami, ku ktorým dochádza v systémoch samočinného hasiaceho zariadenia v dôsledku tvorby usadenín minerálov alebo upchatia týmito usadeninami, sa na 95. zasadnutí MSC schválil návrh zmien kapitoly 8 kódexu FSS, na základe ktorých sa má venovať osobitná pozornosť špecifikácii kvality vody uvedenej výrobcom systému s cieľom predísť vnútornej korózii a upchatiu hasiaceho zariadenia.

               Návod výrobcu na uvedenie do prevádzky, inšpekcie a údržbu musí zahŕňať špecifikáciu kvality vody, ktorá sa má používať počas celej životnosti systému, pričom na lodi sa musí aktívne monitorovať kvalita vody.

               Tieto zmeny sú uvedené v bode 1 prílohy 18 k dokumentu IMO MSC 95/22/add.2. V odseku 12.11 správy z 95. zasadnutia MSC (MSC 95/22) sa uvádza, že tieto zmeny budú prijaté na 96. zasadnutí MSC.

               1.6Zmeny kódexu rozšíreného programu prehliadok (ESP) z roku 2011

               Schéma posudzovania stavu (CAS) IMO predstavuje rámec na dôslednejšie inšpekcie lodí starších než 15 rokov. V rozšírenom programe inšpekcií v rámci prehliadok lodí na hromadný náklad a ropných tankerov alebo programe rozšírených prehliadok (ESP) sa podrobne uvádza spôsob vykonávania týchto dôslednejších inšpekcií. Keďže CAS používa program ESP na plnenie svojho cieľa, uvádza ho ako nástroj vykonávania inšpekcií. Zmeny kódexu programu ESP sa týkajú harmonizácie používania pojmov týkajúcich sa uznaných organizácií v celom kódexe. Navrhované zmeny sú redakčnej povahy. Na svojom 95. zasadnutí sa preto výbor MSC uzniesol, že sa pripraví korigendum prílohy 2 k správe z 94. zasadnutia MSC (MSC 94/21) s cieľom zahrnúť uvedené úpravy do autentického znenia uznesenia výboru MSC.381(94) o zmenách medzinárodného kódexu o rozšírenom programe inšpekcií v rámci prehliadok lodí na hromadný náklad a ropných tankerov z roku 2011 (kódex ESP z roku 2011).

               Tieto zmeny sú uvedené v prílohe 15 k správe MSC 95/22/add.2. V odseku 10.26 správy z 95. zasadnutia MSC (MSC 95/22) sa uvádza, že tieto zmeny budú prijaté na 96. zasadnutí MSC.

               2.PRIJATIE ZMIEN IMO

               2.1Prijatie zmien

               Zmeny uvedené v bodoch 1.1 – 1.6 schválil Výbor pre uľahčenie a zjednodušenie postupov v námornej doprave na svojom 39. zasadnutí, ktoré sa konalo od 22. do 26. septembra 2014, ako aj Výbor pre ochranu morského prostredia na svojom 68. zasadnutí, ktoré sa konalo od 11. do 15. mája 2015, a Výbor pre námornú bezpečnosť na svojom 95. zasadnutí, ktoré sa konalo od 3. do 12. júna 2015. Zmeny budú predložené na prijatie na 40. zasadnutí Výboru pre uľahčenie a zjednodušenie postupov v námornej doprave, ktoré sa bude konať od 4. do 8. apríla 2016, na 69. zasadnutí Výboru pre ochranu morského prostredia, ktoré sa bude konať od 18. do 22. apríla 2016, a na 96. zasadnutí Výboru pre námornú bezpečnosť, ktoré sa bude konať od 11. do 20. mája 2016.

               2.2Prijatie

               Po schválení a prijatí týmito tromi výbormi sa zmeny uvedené v bodoch 1.1 až 1.6 predložia na schválenie príslušným zmluvným stranám.

               3.PRÍSLUŠNÉ PRÁVNE PREDPISY EÚ A PRÁVOMOC EÚ

               3.1Všeobecné preskúmanie Dohovoru o uľahčení medzinárodnej námornej dopravy

               Cieľom smernice Európskeho parlamentu a Rady 2010/65/EÚ o ohlasovacích formalitách lodí plávajúcich do prístavov a/alebo z prístavov členských štátov, ktorou sa zrušuje smernica 2002/6/ES, je zjednodušiť a harmonizovať administratívne postupy uplatňované v námornej doprave prostredníctvom povinného elektronického prenosu informácií a racionalizácie ohlasovacích formalít. Ohlasovacie formality uvedené v prílohe k tejto smernici sú rozdelené do 3 kategórií: A) právne akty Únie, B) formuláre FAL a formality v súlade s dohovorom FAL a C) ostatné formality vyplývajúce z vnútroštátnych právnych predpisov. Používanie formulárov FAL v rámci EÚ sa posudzuje a informácie vyžadované právnymi aktmi Únie a formulármi FAL sa mapujú, aby sa zabezpečilo používanie elektronických formulárov FAL tam, kde je to potrebné. V článku 7 smernice sa stanovuje, že na splnenie ohlasovacích formalít členské štáty akceptujú formuláre FAL, pričom po 1. júni 2015 ich budú prijímať len v elektronickej podobe.

               Požiadavka, aby sa číslo víza podľa potreby zahrnulo do zoznamov posádky a cestujúcich, vyplýva z bodu 3.1.2 prílohy VI k nariadeniu Európskeho parlamentu a Rady (ES) č. 562/2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc) (zahrnutý v bode A.2 prílohy k smernici 2010/65/EÚ).

               Všeobecná revízia dohovoru FAL by preto mala vplyv na smernicu 2010/65/EÚ a nariadenie (ES) č. 562/2006.

               3.2 Zmeny pravidiel 1 a 11 prílohy IV k dohovoru MARPOL týkajúcich sa požiadaviek v súvislosti s osobitnými oblasťami

               Otázka existencie adekvátnych prístavných zariadení patrí do výlučnej právomoci EÚ v súlade s článkom 4 smernice Európskeho parlamentu a Rady 2000/59/ES o prístavných zberných zariadeniach na lodný odpad a zvyšky nákladu. Záväzok zabezpečiť prístavné zberné zariadenia v súlade s predpisom 12a uznesenia MEPC.200(62) má vplyv na vecnú pôsobnosť uvedenej smernice. Ak IMO schváli návrh zmien prílohy IV k dohovoru MARPOL, ktorými sa stanovia dátumy vstupu do platnosti pre určenie časti Baltského mora ako osobitnej oblasti, budú tieto zmeny pre Úniu záväzné.

               3.3 Zmeny predpisov SOLAS II-2/13 týkajúcich sa evakuačnej analýzy na osobných lodiach

               V predpisoch SOLAS II-2/13 sa upravuje otázka únikových ciest. Zmeny predpisov SOLAS II-2/13, ktoré sa majú prijať na 96. zasadnutí MSC, by mali vplyv na právne predpisy EÚ prostredníctvom uplatňovania smernice Európskeho parlamentu a Rady 2009/45/ES o bezpečnostných pravidlách a normách pre osobné lode. V článku 6 ods. 2 písm. a) bode i) sa stanovuje, že nové osobné lode triedy A musia byť úplne v súlade s požiadavkami dohovoru SOLAS 1974 v znení zmien. Smernica 2009/45/ES navyše obsahuje podrobné pravidlá pre únikové cesty na osobných lodiach ro-ro pre lode triedy B, C a D, ako je uvedené v kapitole II časti B odseku 6-1 prílohy I.

               3.4Zmeny predpisov SOLAS II-2/18 týkajúcich sa plôch na pristátie vrtuľníkov na nových osobných lodiach ro-ro v spojení s novou kapitolou 17 kódexu pre požiarne bezpečnostné systémy

               Únia prostredníctvom kapitoly II-2 prílohy I k smernici 2009/45/ES stanovila požiadavky v súvislosti so zabezpečením plôch na pristátie vrtuľníkov. V predpise 18 časti B danej kapitoly sa konkrétne stanovuje, že „lode vybavené palubami pre vrtuľníky musia spĺňať požiadavky predpisu 18 časti G dohovoru SOLAS kapitoly II-2 revidovaného 1. januára 2003“. V článku 6 ods. 2 písm. a) bode i) sa stanovuje, že nové osobné lode triedy A musia byť úplne v súlade s požiadavkami dohovoru SOLAS 1974 v znení zmien. Ak sa prijmú zmeny predpisov SOLAS II-2/18, budú sa v dôsledku toho musieť revidovať aj požiadavky smernice 2009/45/ES týkajúce sa plôch na pristátie vrtuľníkov na nových osobných lodiach ro-ro.

               Na základe kapitoly II-2 časti A predpisu 2 prílohy I k smernici 2009/45/ES sa navyše kódex pre požiarne bezpečnostné systémy prijatý uznesením MSC.98(73) uplatňuje aj na lode triedy B, C a D postavené 1. januára 2003 alebo neskôr.

               Prijatie zmien dohovoru SOLAS a novej kapitoly 17 kódexu pre požiarne bezpečnostné systémy, ktoré sa má uskutočniť na 96. zasadnutí MSC, preto bude mať vplyv na požiadavky smernice 2009/45/ES týkajúce sa plôch na pristátie vrtuľníkov, keďže by sa vytvoril rámec na revíziu takýchto pravidiel.

               3.5 Revidovaná kapitola 8 kódexu pre požiarne bezpečnostné systémy týkajúca sa systémov samočinného hasiaceho zariadenia, hlásenia požiaru a požiarneho poplachu

               V kapitole II-2 časti A predpise 8 prílohy I k smernici 2009/45/ES sa vyžaduje, aby systémy samočinného hasiaceho zariadenia, hlásenia požiaru a požiarneho poplachu boli kedykoľvek schopné okamžitej činnosti bez toho, aby musela posádka vykonať akékoľvek opatrenia na ich uvedenie do prevádzky. V článku 6 ods. 2 písm. a) bode i) sa stanovuje, že nové osobné lode triedy A musia byť úplne v súlade s požiadavkami dohovoru SOLAS 1974 v znení zmien.

               Na základe kapitoly II-2 časti A predpisu 8 prílohy I k smernici 2009/45/ES sa navyše kódex pre požiarne bezpečnostné systémy prijatý uznesením MSC.98(73) v znení zmien uplatňuje aj na lode triedy B, C a D postavené 1. januára 2003 alebo neskôr.

               Zmeny kapitoly 8 kódexu pre požiarne bezpečnostné systémy budú preto mať vplyv na právne predpisy EÚ prostredníctvom uplatňovania smernice 2009/45/ES.

               3.6 Zmeny kódexu rozšíreného programu prehliadok (ESP) z roku 2011

               Cieľom nariadenia Európskeho parlamentu a Rady (EÚ) č. 530/2012 o urýchlenom zavedení konštrukčných požiadaviek na dvojitý alebo ekvivalentný trup pre ropné tankery s jednoduchým trupom je zaviesť plán urýchleného zavedenia konštrukčných požiadaviek na dvojitý alebo ekvivalentný trup pre ropné tankery s jednoduchým trupom v zmysle dohovoru MARPOL 73/78, ako sa uvádza v článku 3 tohto nariadenia, a zakázať prepravu ťažkých olejov v ropných tankeroch s jednoduchým trupom do prístavov alebo z prístavov členských štátov.

               V tomto nariadení sa stanovuje povinnosť uplatňovať schému posudzovania stavu (CAS) na ropné tankery s jednoduchým trupom staršie než 15 rokov. Podľa článku 5 musia byť takéto tankery v súlade s CAS, pričom v článku 6 sa CAS vymedzuje ako schéma posudzovania stavu prijatá uznesením MEPC 94(46) z 27. apríla 2001 zmeneným uznesením MEPC 99(48) z 11. októbra 2002 a uznesením MEPC 112(50) zo 4. decembra 2003. V rozšírenom programe inšpekcií v rámci prehliadok lodí na hromadný náklad a ropných tankerov alebo rozšírenom programe prehliadok (ESP) sa podrobne uvádza spôsob vykonávania týchto dôslednejších posúdení. Keďže CAS používa ESP ako nástroj na dosiahnutie svojho cieľa, všetky zmeny ESP sú priamo a automaticky uplatniteľné prostredníctvom nariadenia (EÚ) č. 530/2012. Z toho vyplýva, že zmeny, ktoré sa majú prijať na 96. zasadnutí MSC a ktorými sa zavádzajú zmeny kódexu ESP, by prostredníctvom uplatňovania nariadenia (EÚ) č. 530/2012 mali vplyv na právne predpisy EÚ.

               3.7Zhrnutie

               Vzhľadom na uvedené prepojenia medzi navrhovanými zmenami a príslušnými právnymi predpismi EÚ Komisia zastáva názor, že prijatie vyššie uvedených zmien, ktoré sa očakáva na 40. zasadnutí FAL, 69. zasadnutí MEPC a 96. zasadnutí MSC, patrí do výlučnej vonkajšej právomoci EÚ, ktorú Únia nadobudla podľa článku 3 ods. 2 ZFEÚ, keďže prijatie predmetných medzinárodných nástrojov má vplyv na spoločné pravidlá alebo mení rozsah ich pôsobnosti.

               Z dobre konsolidovanej judikatúry vyplýva, že hoci Únia nie je členom IMO ani zmluvnou stranou príslušných medzinárodných nástrojov, členské štáty nie sú oprávnené prevziať povinnosti, ktoré môžu ovplyvniť pravidlá EÚ vyhlásené na dosiahnutie cieľov zmlúv, pokiaľ na to nie sú oprávnené prostredníctvom rozhodnutia Rady na návrh Komisie.

               4.Záver

               Komisia preto predkladá návrh rozhodnutia Rady o pozícii, ktorá sa má zaujať v mene Európskej únie, pokiaľ ide o zmeny uvedené v bodoch 1.1 až 1.6, ktoré majú byť schválené na 40. zasadnutí Výboru pre uľahčenie a zjednodušenie postupov v námornej doprave, na 69. zasadnutí Výboru pre ochranu morského prostredia a na 96. zasadnutí Výboru pre námornú bezpečnosť.

               2016/0048 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v rámci Medzinárodnej námornej organizácie na 40. zasadnutí Výboru pre uľahčenie a zjednodušenie postupov v námornej doprave, na 69. zasadnutí Výboru pre ochranu morského prostredia a na 96. zasadnutí Výboru pre námornú bezpečnosť, pokiaľ ide o prijatie zmien Dohovoru o uľahčení medzinárodnej námornej dopravy, prílohy IV k dohovoru MARPOL, predpisov SOLAS II-2/13 a II-2/18, kódexu pre požiarne bezpečnostné systémy a kódexu rozšíreného programu prehliadok z roku 2011

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 a článok 218 ods. 9,

               so zreteľom na návrh Európskej komisie,

               keďže:

               (1)Činnosti Európskej únie v odvetví námornej dopravy by mali byť zamerané na zlepšovanie námornej bezpečnosti a ochranu morského prostredia.

               (2)Výbor Medzinárodnej námornej organizácie (IMO) pre uľahčenie a zjednodušenie postupov v námornej doprave (FAL) na svojom 39. zasadnutí schválil zmeny Dohovoru o uľahčení medzinárodnej námornej dopravy (ďalej len „dohovor FAL“). Očakáva sa, že FAL prijme tieto zmeny na svojom 40. zasadnutí, ktoré sa bude konať v apríli 2016.

               (3)Výbor pre ochranu morského prostredia (MEPC) sa na svojom 68. zasadnutí uzniesol, že bol prijatý dostatočný počet oznámení v súlade s predpisom 12a prílohy IV k dohovoru MARPOL týkajúcich sa časti Baltského mora, ktorá má byť určená ako osobitná oblasť, a preto môže byť pre túto osobitnú oblasť stanovený dátum nadobudnutia účinnosti v zmysle pravidla 11.3 prílohy IV. Na svojom 68. zasadnutí MEPC dospel k záveru, že na nadobudnutie účinnosti tejto časti osobitnej oblasti sú potrebné zmeny predpisov 1 a 11 prílohy IV k dohovoru MARPOL a že je potrebné navrhnúť zmeny prílohy IV k dohovoru MARPOL v tomto zmysle. Očakáva sa, že MEPC prijme tieto zmeny na svojom 69. zasadnutí, ktoré sa bude konať v apríli 2016.

               (4)Výbor IMO pre námornú bezpečnosť (MSC) na svojom 95. zasadnutí schválil zmeny predpisov SOLAS II-2/13 a II-2/18, Medzinárodného kódexu pre požiarne bezpečnostné systémy (kódex FSS) a kódexu rozšíreného programu prehliadok z roku 2011 (kódex ESP). Očakáva sa, že tieto zmeny budú prijaté na 96. zasadnutí MSC, ktoré sa bude konať v máji 2016.

               (5)Cieľom všeobecnej revízie dohovoru FAL je modernizovať jeho ustanovenia s prihliadnutím na vývoj v oblasti prenosu informácií a údajov elektronickými prostriedkami a na koncepciu jednotného kontaktného miesta. Zavádzajú sa konkrétne opatrenia s významom pre Európsku úniu týkajúce sa zapisovania čísla víza do zoznamov cestujúcich, nie však do zoznamov posádky, ako aj práva úradov stanoviť povinnosť elektronického podávania formulárov. V článkoch 5 a 7 smernice Európskeho parlamentu a Rady 2010/65/EÚ
                  2
                sa stanovuje, že ohlasovacie formality lodí plávajúcich do prístavov a z prístavov v členských štátoch sa oo 1. júna 2015 budú prijímať len v elektronickom formáte prostredníctvom jednotného kontaktného miesta a že členské štáty budú na splnenie ohlasovacích formalít akceptovať formuláre FAL v papierovej podobe do uvedeného dátumu. Informácie požadované v súlade s právnym aktom Únie sa od 1. júna 2015 musia poskytovať v elektronickom formáte. Požiadavka podľa potreby zahrnúť číslo víza do zoznamov posádky a cestujúcich vyplýva z bodu 3.1.2 prílohy VI k nariadeniu Európskeho parlamentu a Rady (ES) č. 562/2006
                  3
               . Týmito požiadavkami sa stanovujú prísnejšie povinnosti ako relevantné pravidlá dohovoru FAL a predstavujú rozdiel v zmysle článku VIII tohto dohovoru. Členské štáty ako zmluvné strany dohovoru FAL by preto mali oznámiť tento rozdiel IMO.

               (6)Účelom zmien prílohy IV k dohovoru MARPOL je poskytnúť právny rámec na vykonávanie dohody dosiahnutej na 68. zasadnutí MEPC o tom, že bol doručený dostatočný počet oznámení o dostupnosti prístavných zberných zariadení na to, aby nadobudli účinnosť ustanovenia o Baltskom mori ako osobitnej oblasti, a preto je možné stanoviť dátumy účinnosti určenia časti Baltského mora ako osobitnej oblasti v súlade s týmito oznámeniami. Článok 4 smernice Európskeho parlamentu a Rady 2000/59/ES
                  4
                sa týka otázky dostupnosti prístavných zberných zariadení, na ktorú sa vzťahuje aj predpis 12a uznesenia MEPC.200(62), pričom cieľom je znížiť vypúšťanie lodného odpadu a zvyškov nákladu do mora, najmä nepovolené, z lodí používajúcich prístavy v Únii.

               (7)Zmenou predpisov SOLAS II-2/13 sa zavedú požiadavky na hodnotenie únikových ciest evakuačnou analýzou v ranom štádiu projektovania, pričom tieto požiadavky sa budú vzťahovať na nové osobné lode ro-ro a iné osobné lode prepravujúce viac než 36 cestujúcich. V článku 6 ods. 2 písm. a) bode i) smernice Európskeho parlamentu a Rady 2009/45/ES
                  5
                sa stanovuje, že nové osobné lode triedy A musia byť úplne v súlade s požiadavkami dohovoru SOLAS 1974 v znení zmien. Smernica 2009/45/ES navyše obsahuje podrobné pravidlá pre únikové cesty na osobných lodiach ro-ro pre lode triedy B, C a D, ako je uvedené v kapitole II časti B odseku 6-1 prílohy I.

               (8)Na základe zmien predpisov SOLAS II-2/18 týkajúcich sa plôch na pristátie vrtuľníkov na nových osobných lodiach ro-ro sa stanú povinnými ustanovenia obežníka IMO MSC.1/Circ.1431 z 31. mája 2012 o usmerneniach na schvaľovanie penových hasiacich prístrojov pre vrtuľníkové vybavenia. V časti B kapitole II-2 predpise 18 prílohy I k smernici Európskeho parlamentu a Rady 2009/45/ES sa stanovuje, že lode vybavené palubami pre vrtuľníky musia spĺňať požiadavky dohovoru SOLAS revidovaného 1. januára 2003, ktorých zmena sa teraz očakáva.

               (9)V revidovanej kapitole 8 kódexu FSS sa stanoví, že sa bude venovať osobitná pozornosť špecifikácii kvality vody poskytnutej výrobcom systému s cieľom predísť vnútornej korózii a vnútornému upchatiu hasiaceho zariadenia. V článku 6 ods. 2 písm. a) bode i) smernice Európskeho parlamentu a Rady 2009/45/ES sa stanovuje, že nové osobné lode triedy A musia byť úplne v súlade s požiadavkami dohovoru SOLAS 1974 v znení zmien, ktorý obsahuje kódex FSS, pričom kódex sa stal povinným v rámci dohovoru SOLAS na základe uznesenia IMO MSC.99(73). Smernica 2009/45/ES navyše obsahuje podrobné pravidlá pre únikové cesty na osobných lodiach ro-ro pre lode triedy B, C a D, ako sa uvádza kapitole II-2 časti A bodoch 4.5 a 4.8 prílohy I.

               (10)Nová kapitola 17 kódexu FSS bude obsahovať podrobnejšiu špecifikáciu penových hasiacich zariadení na ochranu vrtuľníkového vybavenia v zmysle požiadaviek kapitoly II-2 dohovoru SOLAS. V článku 6 ods. 2 písm. a) bode i) smernice Európskeho parlamentu a Rady 2009/45/ES sa stanovuje, že nové osobné lode triedy A musia byť úplne v súlade s požiadavkami dohovoru SOLAS 1974 v znení zmien, ktorý obsahuje kódex FSS, pričom kódex sa stal povinným v rámci dohovoru SOLAS na základe uznesenia IMO MSC.99(73). Smernica 2009/45/ES navyše obsahuje podrobné pravidlá o zvláštnych požiadavkách na vrtuľníkové vybavenia pre lode triedy B, C a D, ako je uvedené v kapitole II časti B odseku 18 prílohy I.

               (11)Cieľom zmien kódexu ESP z roku 2011 je zjednotiť používanie pojmov vzťahujúcich sa na uznané organizácie. Podľa článkov 5 a 6 nariadenia Európskeho parlamentu a Rady (EÚ) č. 530/2012
                  6
                sa schéma posudzovania stavu (CAS) IMO musí povinne uplatňovať na ropné tankery s jednoduchým trupom staršie než 15 rokov. V rozšírenom programe inšpekcií v rámci prehliadok lodí na hromadný náklad a ropných tankerov alebo rozšírenom programe prehliadok (ESP) sa podrobne uvádza spôsob vykonávania týchto dôslednejších posúdení. Keďže CAS používa ESP ako nástroj na dosiahnutie svojho cieľa, všetky zmeny prehliadok ESP sú automaticky uplatniteľné prostredníctvom nariadenia (EÚ) č. 530/2012.

               (12)Únia nie je členom organizácie IMO ani zmluvnou stranou predmetných dohovorov a kódexov. Preto je nevyhnutné, aby Rada oprávnila členské štáty na vyjadrenie pozície Únie a na vyjadrenie súhlasu s tým, že budú týmito zmenami viazané,

               PRIJALA TOTO ROZHODNUTIE:

               Článok 1

               1.Pozíciou Únie na 40. zasadnutí Výboru IMO pre uľahčenie a zjednodušenie postupov v námornej doprave je schválenie prijatia zmien dohovoru FAL, ako sa uvádza v prílohe 1 k dokumentu IMO FAL 39/16.

               2.Členské štáty podľa potreby predložia oznámenie vyžadované podľa článku VIII dohovoru FAL v súvislosti so zmenami uvedenými v odseku 1 generálnemu tajomníkovi IMO, a to čo najskôr po nadobudnutí účinnosti týchto zmien.

               Článok 2

               Pozíciou Únie na 69. zasadnutí Výboru IMO pre ochranu morského prostredia je schválenie prijatia zmien pravidiel 1 a 11 prílohy IV k dohovoru MARPOL, ako sa uvádza v prílohe k dokumentu IMO MEPC 69/3/3.

               Článok 3

               Pozíciou Únie na 96. zasadnutí Výboru IMO pre námornú bezpečnosť je schválenie prijatia zmien:

               –predpisu SOLAS II-2/13 uvedeného v prílohe 14 k dokumentu IMO MSC 95/22/add.2,

               –predpisu SOLAS II-2/18 uvedeného v prílohe 2 k dokumentu IMO SSE 2/20,

               –kapitoly 8 kódexu FSS uvedenej v bode 1 prílohy 18 k dokumentu IMO 95/22/add.2,

               –kapitoly 17 kódexu FSS uvedenej v bode 2 prílohy 18 k dokumentu IMO 95/22/add.2,

               –kódexu rozšíreného programu prehliadok z roku 2011 uvedeného v prílohe 15 k dokumentu IMO 95/22/add.2.

               Článok 4

               1.Členské štáty, ktoré sú členmi organizácie IMO, konajúc spoločne v záujme Únie, vyjadrujú pozíciu Únie uvedenú v článku 1 ods. 1 a v článkoch 2 a 3.

               2.Formálne a malé zmeny pozícií uvedených v článkoch 1, 2 a 3 možno dohodnúť bez toho, aby boli potrebné zmeny uvedených pozícií.

               Článok 5

               Členské štáty sa týmto oprávňujú na poskytnutie súhlasu s tým, že budú v záujme Únie viazané zmenami uvedenými v článkoch 1, 2 a 3.

               Článok 6

               Toto rozhodnutie je určené členským štátom.

               V Bruseli

                     predseda

                     Za Radu

                     predseda

                     (1)
                  Rozhodnutie Rady 2014/280/EÚ o pozícii, ktorá sa má zaujať v mene Európskej únie na 93. zasadnutí Výboru pre námornú bezpečnosť Medzinárodnej námornej organizácie vzhľadom na prijatie zmien predpisov SOLAS II-1/29, II-2/3, 2/9.7, 2/13.4, 2/18, III/20 kódu osobných záchranných prostriedkov a kódu rozšíreného programu prehliadok z roku 2011. Ú. v. EÚ L 145, 16.5.2014, s. 40.

                     (2)
                  Smernica Európskeho parlamentu a Rady 2010/65/EÚ z 20. októbra 2010 o ohlasovacích formalitách lodí plávajúcich do prístavov a/alebo z prístavov členských štátov, ktorou sa zrušuje smernica 2002/6/ES, Ú. v. EÚ L 283, 29.10.2010, s. 1.

                     (3)
                  Nariadenie Európskeho parlamentu a Rady (ES) č. 562/2006 z 15. marca 2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), Ú. v. EÚ L 105, 13.4.2006, s. 1.

                     (4)
                  Smernica Európskeho parlamentu a Rady 2000/59/ES z 27. novembra 2000 o prístavných zberných zariadeniach na lodný odpad a zvyšky nákladu (Ú. v. ES L 332 28.12.2000, s. 81).

                     (5)
                  Smernica Európskeho parlamentu a Rady 2009/45/ES zo 6. mája 2009 o bezpečnostných pravidlách a normách pre osobné lode (Ú. v. EÚ L 163, 25.6.2009, s. 1).

                     (6)
                  Nariadenie Európskeho parlamentu a Rady (EÚ) č. 530/2012 z 13. júna 2012 o urýchlenom zavedení konštrukčných požiadaviek na dvojitý alebo ekvivalentný trup pre ropné tankery s jednoduchým trupom (Ú. v. EÚ L 172, 30.6.2012, s. 3).